CELEX: 62009TJ0380
Language: hu
Date: 2010-12-15
Title: A Törvényszék (nyolcadik tanács) 2010. december 15-i ítélete. # Luciano Bianchin kontra Belső Piaci Harmonizációs Hivatal (védjegyek és formatervezési minták) (OHIM). # Közösségi védjegy - Törlési eljárás - GASOLINE közösségi szóvédjegy - GAS korábbi közösségi ábrás védjegy - Viszonylagos kizáró ok - Összetéveszthetőség - A 207/2009/EK rendelet 8. cikke (1) bekezdésének b) pontja. # T-380/09. sz. ügy

A Törvényszék (nyolcadik tanács) 2010. december 15‑i ítélete – Bianchin kontra OHIM – Grotto (GASOLINE)
      (T‑380/09. sz. ügy)
      „Közösségi védjegy – Törlési eljárás – GASOLINE közösségi szóvédjegy – GAS korábbi közösségi ábrás védjegy – Viszonylagos kizáró ok – Összetéveszthetőség – A 207/2009/EK rendelet 8. cikke (1) bekezdésének b) pontja”
      1.                     Eljárás – Keresetlevél – Alaki követelmények – A felhozott jogalapok rövid ismertetése – Hiány – Elfogadhatatlanság (A Bíróság
            alapokmánya, 21. cikk; a Törvényszék eljárási szabályzata, 44. cikk, 1. §, c) pont) (vö. 17. pont)
      2.                     Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló áruk,
            illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás – Az
            érintett védjegyek hasonlósága – Ábrás védjegy és szóvédjegy közötti vizuális hasonlóság lehetősége (207/2009 tanácsi rendelet,
            8. cikk, (1) bekezdés, b) pont) (vö. 34. pont)
      3.                     Közösségi védjegy – A védjegyoltalomról való lemondás, a védjegyoltalom megszűnése és a védjegy törlése – Viszonylagos törlési
            okok – A 207/2009 rendelet 8. cikke (1) bekezdésének b) pontjával ellentétes lajstromozás (207/2009 tanácsi rendelet, 8. cikk,
            (1) bekezdés, b) pont és 53. cikk, (1) bekezdés, a) pont) (vö. 28., 30., 42., 52. pont)
      Tárgy
      
         
               Az OHIM második fellebbezési tanácsának a Grotto SpA és Luciano Bianchin közötti törlési eljárással kapcsolatban 2009. július
                  13‑án hozott határozata (R 1455/2008‑2. sz. ügy) ellen benyújtott kereset.
               
            Az ügy adatai
      
               A törlés iránti kérelemmel érintett közösségi védjegy:
            
            
               A GASOLINE szóvédjegy a 9. osztályba tartozó áruk vonatkozásában (2901064. sz. védjegybejelentés).
            
         
               A közösségi védjegy jogosultja:
            
            
               Luciano Bianchin.
            
         
               A közösségi védjegy törlését kérelmező fél:
            
            
               Grotto SpA.
            
         
               A törlést kérelmező védjegye:
            
            
               A GAS (keep it simple) szóelemet tartalmazó olasz ábrás védjegy (lajstromszám: 959343 és 876729) többek között a 9. osztályba
                  tartozó áruk vonatkozásában és a GAS szóelemet tartalmazó közösségi ábrás védjegy (lajstromszám: 2867463) a 9. osztályba tartozó
                  áruk vonatkozásában.
               
            
         
               A törlési osztály határozata:
            
            
               A törlési osztály a kérelemnek helyt adott, és az érintett közösségi védjegyet törölte.
            
         
               A fellebbezési tanács határozata:
            
            
               A fellebbezési tanács a fellebbezést elutasította.
            
         
      Rendelkező rész
      
         
                  1)
               
               
                  
               
               
                  	A Törvényszék a keresetet elutasítja.
               
            
         
                  2)
               
               
                  
               
               
                  	A Törvényszék Luciano Bianchint kötelezi a költségek viselésére.